وی پی سنگھ

ہندوستان کے سابق وزیر اعظم۔ پورا نام وشو ناتھ پرتاپ سنگھ۔ پچیس جون 1931 میں ریاست اتر پردیش کے الہ آباد شہر ميں پیدا ہونے والے وی پی سنگھ نے اپنا سیاسی سفر اسی شہر سے شروع کیا۔ اور جلد ہی کانگریس میں اپنی جگہ بنا لی۔ وی پی سنگھ اترپردیش کے وزیر اعلیٰ بنے اور اندرا گاندھی کی موت کے بعد جب راجیو گاندھی مرکز میں آئے تو مرکزی حکومت میں انہیں اہم مقام حاصل ہوا۔

وزارت 

راجیو گاندھی کی کابینہ میں انہیں وزیر خزانہ کا عہدہ ملا لیکن جلد ہی راجیو گاندھی سے ان کے تعلقات بگڑنے لگے اور انہيں وزیر خزانہ کا عہدہ چھوڑنا پڑا۔ راجیو گاندھی نے انہیں وزیر دفاع بنایا تو بوفورس معاملے پر تلخیاں پیدا ہو گئیں۔ آخر کار انہيں اس عہدے سے بھی مستعفی ہونا پڑا اور پھر ناراض وی پی سنگھ لو ک سبھا اور پھر کانگریس سے مستعفی ہو گئے۔

جنتا دل 
1988 میں حزب اختلاف کو ایک ساتھ کرنے کی جدوحہد میں انہيں کامیابی حاصل کی۔ وی پی سنگھ نے ارون نہرو اور عارف محمد خان کے ساتھ مل کر جن مورچہ تشکیل دیا۔ اسی برس جے پرکاش نارائن کی سالگرہ 11 اکتوبر کو جن مورچہ ،جنتا پارٹی، لوک دل اور کانگریس ایس ایک ساتھ ہو گئے اور نئی پارٹی جنتا دل کا جنم ہوا۔ وی پی سنگھ کو جنتا دل کا صدر چنا گیا اور علاقائی پارٹیوں کے ساتھ مل کر نیشنل فرنٹ وجود میں آیا۔

وزیراعظم 
نیشنل فرنٹ نے بھارتیہ جنتا پارٹی اور بائيں بازو کی جماعتوں کی حمایت میں حکومت بنائی اور بائيں بازو کی جماعتوں نے اس حکومت کو باہر سے حمایت فراہم کرنے کا فیصلہ کیا۔ وزیر اعظم کے طور پر ان کا سفر کافی ڈرامائی رہا اور ایک طرح سے یہی ان کی حکومت کی ناکامیابی کا سبب بھی رہا۔ یکم دسمبر 1989 کو پارٹی کی ایک میٹنگ میں وی پی سنگھ نے دیوی لال کو پارلیمانی گروپ کا لیڈر منتخب کرنے کی پیش کش کی لیکن دیوی لال نے لیڈر بننے سے انکار کر دیا اور وی پی سنگھ کے نام کی پیش کش کی۔ یہ بات چندرشیکھر کو ناگوار گزری اور وہ میٹنگ سے چلے گئے۔ بعد انہوں نے کابینہ میں کوئی عہدے لینے سے انکار کر دیا۔ وزیر اعظم کے طور پر وی پی سنگھ کا ایک سال کافی چیلنجنگ رہا۔ اس وقت کے وزیر داخلہ مفتی محمد سعید کی بیٹی کا شدت پسندوں کی جانب سے اغوا کرنے کا معاملہ بڑا بن گیا اور رزرویشن کے معاملے پر ملک بھر میں احتجاج ہوئے۔ بھارتیہ جنتا پارٹی کی رتھ یاترا وی پی سنگھ حکومت کے لیے پریشانی ثابت ہوئی۔ بہار میں جنتا دل کی حکومت نے لال کرشن اڈوانی کو گرفتار کیا تو بھارتیہ جنتا پارٹی نے حمایت واپس لے لی۔ اور آخر کار وی پی سنگھ کی حکومت گر گئی۔

سیاست سے علیحدگی 
اقتدار سے بے دخل ہونے کے بعد وی پی سنگھ دھیرے دھیرے سیاست کے مرکزی دھارے سے الگ ہونے لگے۔ ان کی بیماری بھی اس کی ایک وجہ رہی۔ حالانکہ وی پی سنگھ حزب اختلاف کی سیاست سے جڑے رہے اور کسانوں اور رزرویشن کے معاملے پر آخری دم تک آواز اٹھاتے رہے۔ 27 نومبر 2008ء کو ان کا انتقال ہوا۔

حوالہ جات 

1931ء کی پیدائشیں
2008ء کی وفیات
آٹھویں لوک سبھا کے ارکان
اتر پردیش سے راجیہ سبھا کے ارکان
اترپردیش کے وزراء اعلی
الٰہ آباد کی شخصیات
الہ آباد کے سیاستدان
انڈین نیشنل کانگریس کے وزرائے اعلیٰ
بھارت کے وزرائے تعلیم
بھارت کے وزرائے خارجہ
بھارت کے وزرائے خزانہ
بھارت کے وزرائے دفاع
بھارت میں ریاستی جنازے
بھارت میں سرطان سے اموات
بھارتی اشتراکیت پسند
بھارتی سیاست دان
بھارتی سیاسی جماعتوں کے بانیان
بھارتی وزرائے اعظم
بھارتی ہندو
پانچویں لوک سبھا کے ارکان
جنتا دل کے سیاست دان
دسویں لوک سبھا کے ارکان
راجیہ سبھا کے ارکان
ساتویں لوک سبھا کے ارکان
ضلع فتح پور کی شخصیات
فاضل جامعہ الہٰ آباد
لوک سبھا اراکین از اترپردیش
نویں لوک سبھا کے ارکان
وفیات بسبب گردی کمزوری
وی پی سنگھ انتظامیہ
ہندوستانی سیاستدان
یونیورسٹی اور کالج کے بانی
Short description is different from Wikidata
اتر پردیش کے ارکان مجلس قانون ساز 1980ء-1985ء